EkBass/fiwiki-20250220-pages-articles huggingface dataset:
Trebišov

Trebišov on kaupunki Košicen alueella Slovakiassa. Vuonna 2023 kaupungissa asui 22 812 ihmistä. == Maantiede == Trebišov on yksi Ala-Zemplínin keskuksista. ==Hallinto== Trebišovin pormestarina on toiminut sitoutumaton Marek Čižmár vuodesta 2014. == Talous == Trebišovin alueen pääelinkeino on maatalous, mutta se on kuuluisa myös Tokajin viinialueeseen kuuluvasta viiniviljelmistään. == Historia == Ensimmäinen kirjallinen maininta nykyisestä Trebišovin kaupungista on peräisin vuodelta vuodelta 1254. Sille myönnettiin rajoitetut kaupunkioikeudet 1439. 1800-luvun lopulla sen väkiluku pieneni voimakkaan maastamuuton seurauksena, mutta parani seuraavalla vuosisadalla kun kaupunkiin perustettiin useita maatalousteollisuuteen keskittyneitä yrityksiä. Trebišovin alueen maat kuuluivat pitkään eri aatelissuvuille. Csákin suku purki vuonna 1566 Krimin tataareja vastaan rakennetun Paričin linnan vuonna 1786. Siitä vapautuneita kiviä käytettiin rakennusmateriaalina läheisessä kartanossa. Andrássyn suku peri kartanon 1838, ja he omistivat tuolloin noin 61 prosenttia koko Trebišovin pinta-alasta. Trebišov oli yksi vuonna 1831 puhjenneen Itä-Slovakian talonpoikaiskapinan keskuksista. Trebišov liittyi Tšekkoslovakiaan vuonna 1918. Toisen maailmansodan aikana sen alueella toimi monta partisaaniryhmää. Neuvostoarmeija vapautti kaupungin 1. joulukuuta 1944, minkä jälkeen Trebišov toimi hetken aikaa Slovakian kansallisneuvoston kokoontumispaikkana. == Kulttuuri == Trebišovissa järjestetään vuosittain muun muassa Trebišovin kaupunkipäivät (Dni mesta Trebišov) sekä Tokajin avointen viinikellarien päivät (Dni otvorených tokajských pivníc). Kaupungin ja sen lähiympäristön historiaa esittelee Trebišovissa sijaitseva kotiseutumuseo. Kaupungissa sijaitsee kolme kirkkoa, joista vanhin on rakennettu 1200-luvun alkupuolella. Goottilaista arkkitehtuuria edustava roomalaiskatolinen Neitsyt Marian ilmestyksen kirkko on vuodelta 1404. == Urheilu == Vuonna 1992 perustettu jääkiekkojoukkue HK Trebišov pelaa Slovakian toiseksi korkeimmalla sarjatasolla kaudella 2024/25. == Galleria == Tiedosto:Trebišov, železničná stanica, railway station.jpg|Trebišovin rautatieasema Tiedosto:Trebišov kostol 02 01.jpg|Kirkko Tiedosto:Cirkevné gymnázium sv. Jána Krstiteľa Trebišov.jpg|Näköala Sever-kaupunginosassa. Tiedosto:Trebisov Andrassyovsky kastiel (Mausoleum)-05.jpg|Gyula Andrássyn mausoleumi Tiedosto:Mestsky park- jazierko 3.jpg|Kaupunkipuisto ==Lähteet== ==Aiheesta muualla== * Miestny národný výbor v Trebišove 1950 – 1960 (slovakiksi) Luokka:Košicen alue Luokka:Slovakian kaupungit
Maneesiaukio

Maneesiaukio (, Manežnaja ploštšad) on Moskovassa sijaitseva aukio. Se yhdistää Punaisen torin kaupungin pääkatuihin kuuluvaan Tverskajaan. Maneesiaukion laidoilla sijaitsevat muun muassa Hotelli Moskova, Valtion historiallinen museo, Aleksanterin puisto, Moskovan maneesi ja Moskovan valtionyliopiston päärakennus. Aukiolla ovat myös Ohotnyi rjadin, Vallankumousaukion ja Teatralnajan metroasemat. Maneesiaukio on suosittu mielenosoituspaikka, jossa muun muassa Venäjän oppositio on vastustanut Ukrainan sotaa. Se on myös yleinen kokoontumispaikka esimerkiksi uudenvuodenvastaanottajaisissa. == Lähteet == == Aiheesta muualla == Luokka:Moskovan aukiot ja torit
Moynaqin piiri

Moynaqin piiri (karakalpakiksi Moynaq rayonı, ) on paikallishallintoalue Uzbekistaniin kuuluvan Karakalpakstanin tasavallan pohjoisosassa. Sen pinta- ala on 37 880 neliökilometriä ja asukasmäärä 33 600 henkeä (vuonna 2024). Piirin hallinnollinen keskus on Moynaqin kaupunki. Moynaqinin piiri rajoittuu kaakossa Taxtakópirin, etelässä Qaraózekin, Shımbayn ja Bozatawin ja lännessä Qońıratin piireihin sekä pohjoisessa Kazakstaniin. Piiri käsittää Amudarjan suiston järvialueen sekä pääosin kuivuneen Araljärven eteläosan, joka muodostaa nykyään Aralkumin aavikon. Vuonna 1931 perustettuun piiriin kuuluu yksi kaupunki, 7 maaseudun itsehallintoaluetta ja 23 maaseutuasutusta. Kaupunkiväestön osuus on 44 prosenttia (vuonna 2024). Asukkaat ovat etupäässä karakalpakkeja, uzbekkeja ja kazakkeja. Piirin maatalous tuottaa riisiä, vehnää, vihanneksia, meloneja, hedelmiä, kalaa ja äyriäisiä. Alueella porataan maakaasua ja kaasukondensaattia. Lisäksi on pyritty kehittämään matkailua. ==Lähteet== ==Aiheesta muualla== * Moynaqin piirin sivusto Luokka:Karakalpakstanin piirit
Carbonaide

Carbonaide on suomalainen teknologiayritys, joka tarjoaa hiilidioksidin hyötykäyttöön ja varastointiin pohjautuvaa teknologiaan betonituotteiden valmistukseen. Menetelmä pohjautuu Teknologian tutkimuskeskus VTT:llä vuonna 2018 alkaneeseen tutkimukseen ja sen ensimmäinen kaupallinen hyödyntäjä on hollolalainen betonituotevalmistaja Rakennusbetoni- ja Elementti Oy. Carbonaiden teknologia on palkittu teknologisen tutkimuksen organisaatioiden etujärjestö EARTO:n Impact Expected-palkinnolla vuoden 2022 lopussa, jolloin Carbonaide on myös perustettu. Carbonaiden hiilidioksidikovetukseen (eng. carbon curing) perustuva menetelmä hyödyntää sementin ja muiden sideaineiden kemiallista potentiaalia hiilidioksidin varastointiin erilaisina karbonaattimineraaleina. Menetelmä mahdollistaa näinollen teknisten hiilinielujen tuottamisen betonin esivalmisteissa, kun käytössä on biogeenistä alkuperää oleva hiilidioksidi. Yhtiö julkaisi lokakuussa 2024 ensimmäisen hiilensidontaan liittyvän kauppansa, jossa 90 tonnin hiilensidonnan ostajana oli sveitsiläinen urheiluvaate- ja välinevalmistaja Mammut. Yhtiön sijoittajiin ja omistajiin lukeutuvat Lakan Betoni, Vantaan Energia ja VTT. == Lähteet == Luokka:Suomalaiset yritykset
Cryptomator

Cryptomator on avoimen lähdekoodin salausohjelma jolla voi luoda ja hallita salattuja holveja käyttäjän laitteella tai pilvipalvelussa. Cryptomatoria kehittää saksalainen Skymatic GmbH. Ohjelma on saatavilla Windows-, MacOS- ja Linux -käyttöjärjestelmille, sekä Android- ja iOS -puhelimille GPL-3.0 lisenssillä. ==Ominaisuudet== Cryptomatorilla voi luoda salattuja holveja käyttäjän tallennusvälineille tai laiteille. Ensisijaisesti ohjelmalla salataan hakemistoja jotka synkronoituvat laitteen ja pilvipalvelun välillä, jotta tiedot pilvipalveluissa olisi suojattu palvelun tarjoajalta, väliintulohyökkäyksiltä tai tieotvuodoilta. Tietojen salaukseen käytetään AES -salausmenetelmää 256-bittisellä avaimella. Salauksessa myös tiedostojen nimet ja hakemiston rakenne piilotetaan, jolla estetään levyllä olevan salatun tiedon sisällön päättelemistä. Salatun tiedon metatietoja, kuten aikaleimaa ei salata. Yksittäiskäyttäjät voivat käyttää ohjelmaa sellaisenaan ilmaiseksi. Tiimityöskentelyyn on tarjolla maksullinen Cryptomator Hub -palvelu, jolloin käyttäjäryhmä voi päästä käsiksi samaan holviin ja jäsenten käyttöoikeuksia voidaan erikseen hallinoida. ==Vastaanotto== Yksityisyyttä kunnioittaviin ohjelmistosuosituksiin keskittyneellä Privacy Guides -verkkosivulla suositellaan muiden muassa Cryptomatoria pilvipalvelussa olevien tietojen salaukseen. Suomalaisen Mikrobitti -lehden arvostelussa Cryptomatoria pidetään helppokäyttöisenä ja edullisena salausvaihtoehtona. Useat suomalaiset korkeakoulut suosittelevat Cryptomatoria muiden ohjelmien ohella opiskelijoiden, tutkijoiden ja henkilökunnan salaustarpeisiin. Cryptomatorille on myönnetty saksalaisilla vuoden 2016 CeBIT -messuilla käyttäjäystävällisen tietoturva- ja yksityisyysohjelman innovaatiopalkinto. ==Lähteet== Luokka:Salausohjelmat Luokka:Vapaat ohjelmistot
Punahaukiankerias

Punahaukiankerias (Cynoponticus coniceps) on käärmeankeriaisiin kuuluva kalalaji. Lajia tavataan lämpimistä vesistä Tyynenmeren itärannikolta. == Koko ja ulkonäkö == Punahaukiankerias voi kasvaa suurimmillaan noin 200 cm pitkäksi. Ruumiinrakenteeltaan laji on pitkä, tukevahko ja pää on suippo. Kalan pitkät selkä- ja peräevät ovat yhtyneet pyrstöevän kanssa. Punahaukiankerias on väriltään selästään harmaa tai ruskea ja vatsastaan vaalea. == Levinneisyys ja elintavat == Punahaukiankeriaan levinneisyysalue ulottuu Kalifornianlahdelta Peruun. Laji liikkuu muta- tai hiekkapohjaisilla alueilla ja mangrokasvillisuuden joukossa. Sen ravintoa ovat kalat ja äyriäiset. Punahaukiankeriaan liha on erinomaista, mutta se on lähinnä muun kalastuksen sivusaalis. == Lähteet == Luokka:Ankeriaskalat
David Webb Peoples

David Webb Peoples (s. 9. helmikuuta 1940 Middletown, Yhdysvallat) on yhdysvaltalainen käsikirjoittaja, toimittaja ja leikkaaja. Peoples on käsikirjoittanut elokuvat Blade Runner, Armoton ja 12 apinaa. == Lähteet == Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaleikkaajat Luokka:Yhdysvaltalaiset toimittajat Luokka:Vuonna 1940 syntyneet Luokka:Elävät henkilöt
CaixaBank

CaixaBank on kansainvälisesti toimiva, pörssissä noteerattu espanjalainen pankki, joka perustettiin La Caixan pankkitoimintoja varten vuonna 2011.Ismael de la Cruz, CaixaBank: Un recorrido por su historia, su liderazgo financiero y sus beneficios recientes Investing.com 3.10.2024, viitattu 12.11.2024 The Share and Share capital CaixaBank, viitattu 12.11.2024 CaixaBank perustettiin vuoden 2008 finanssikriisin jälkeen, jolloin Euroopan unioni asetti uusia säädöksiä ja Espanjan pankit joutuivat uudistumaan rakenteellisesti. CaixaBank kasvoi voimakkaasti, kun siihen liitettiin vuonna 2012 Banca Cívica, joka itsessään oli muodostettu useiden säästöpankkien yhdistyttyä. CaixaBankiin liitettiin myös vaikeuksissa ollut Banco de Valencia vuonna 2013. CaixaBank laajensi sitten toimintojaan kansainvälisesti ja sai vahvan aseman Portugalin markkinoilla. Vuonna 2021 CaixaBankiin liitettiin Bankia. CaixaBank tarjoaa pankki- ja vakuutuspalveluja. Yritys harjoittaa pankkitoimintaa, vakuutuksia, eläke- ja sijoitusrahastoja sekä omistuksia kansainvälisissä pankeissa. Pankki- ja vakuutussegmentin ydintoimintaan kuuluu koko pankkitoiminta, mukaan lukien vähittäispankki, yrityspankki, käteinen ja markkinat sekä vakuutustoiminta, jota hoidetaan pääasiassa Espanjassa konttoriverkoston ja muiden täydentävien kanavien kautta. CaixaBank loi vuonna 2011 ensimmäisenä espanjalaisena pankkina erillisen mobiilisovelluksen asiakkaidensa käyttöön. Vuonna 2020 lehti Global Finance valitsi CaixaBankin toisen kerran Länsi- Euroopan parhaaksi pankiksi. Samalla se valittiin kuudetta kertaa peräkkäin Espanjan parhaaksi pankiksi.IWEC Founding Partner garners high praise. IWEC Foundation 29.5.2020, viitattu 12.11.2024 CaixaBankin päämaja on Barcelonassa sijaitseva CaixaBankin torni, joka on Toyoo Itōn suunnittelema 85-metrinen ja 26-kerroksinen pilvenpiirtäjä. == Lähteet == Luokka:Espanjalaiset pankit Luokka:Espanjalaiset pörssiyhtiöt
Elmi Tsokkinen

Elmi Tsokkinen ( Aittokoski, Suojärvi – 12. huhtikuuta 1979 Helsinki, Uusimaa) oli Suojärveltä kotoisin oleva runonlaulaja. Uskonnoltaan Tsokkinen oli ortodoksi. Hänen kotinsa toimi myös majatalona, joten hänen täytyi hoitaa 11 lasta ja matkailijoita. Tsokkisen kotiin majoittui viikoittain Vornaset ja Shemeikat, jotka olivat paikallista runonlaulaja sukua, myös kala-, riista- ja puutavaramiehet majoittuivat hänen kotiinsa, ja heiltä Elmi oppi monia runoja ja tarinoita, sillä hän oli osana Vornasten runonlaulaja sukua. Hän myös peri runoja mummoltaan, Pagala Hapolta. == Elämänvaiheet == === Koulutus === Tsokkinen oli yksi ensimmäisistä Suojärven ensimmäisen suomenkielisen, Varpakylään perustetun koulun käynneistä. Hän oppi siellä lukemaan ja kirjoittamaan. === Avioliitto ja Perhe === Tsokkinen meni naimisiin Tšokin kylässä 1907 noin 28 vuotiaana, jossa hän nai Sergei Tsokkisen joka oli myös Ortodoksi. Sergein kanssa he saivat suuren perheen, jossa oli yhteensä yksitoista lasta, joista neljä kuoli lapsena ja kaksi kuoli sodassa. Tsokkisen isä oli nimeltään Matti Juhonpoika Kokko ja äiti Matrona Feodorintytär Happo. === Evakko === Tsokkinen joutui luovutetun Karjalan evakuoinnin aikana muuttamaan perheineen Pohjanmaalle, josta he muuttivat Helsinkiin, jossa Tsokkinen lauloi kalevalaismittaisia runoja ja vanhoja kehtolauluja, ja aloitti tekemään Karjalaista kulttuurityötä Sanna Jokisen ja Ahti Talvilinnan kanssa jotka muistivat Tsokkisen taidot. Tsokkinen liittyi myös mukaan Suojärveläisten seuran toimintaan neuvojana ja ohjelman suorittajana. == Lähteet == Luokka:Suomalaiset runoilijat Luokka:Vuonna 1885 syntyneet Luokka:Vuonna 1979 kuolleet
Kintsugi

pienoiskuva|Vanha korealainen teekulho, jota on korjailtu kintsugi- tekniikalla. Kintsugi (, ) eli kintsukuroi () on vuosisatoja vanha japanilainen taidemuoto, jossa keramiikkaa korjataan urushi-lakan avulla. Korjaussaumat ja paikat viimeistellään perinteisesti aidolla kullalla. Työvaiheita on lukuisia, ja huolella tehdyillä pohjatöillä on iso merkitys lopputuloksessa. Esineen korjaus saattaa viedä jopa kuukausia. Aasiassa kintsugi on korkealle arvostettu taidemuoto. == Tausta == Kintsugi kehitettiin 1400-luvulla. Se edustaa japanilaista wabi-sabi-estetiikkaa, jonka mukaan myös keskeneräiset ja yksinkertaiset asiat ovat kauniita ja tärkeitä. Kintsugi symboloi mennyttä ja jäljellä olevaa sekä epätäydellisyyden kauneutta. Sen sijaan, että esineen rikkoutuminen pyrittäisiin kätkemään, kintsugissa esine korjataan hajoamisen jäljet hyväksyen ja niitä korostaen, jolloin korjaussaumoista tulee osa esineen estetiikkaa. Japanilaisessa teeseremoniassa käytettäviä astioita rikotaan joskus jopa tarkoituksella, jotta halkeamiin voisi maalata luontokuvan. Halkeama voi muodostaa esimerkiksi salaman tai puun oksan näköisen kuvion. == Menetelmä == Kintsugin tekeminen on orgaanisen lakan hitaan kuivumisen sekä lukuisten työvaiheiden vuoksi hidasta sekä teknisesti todella vaativaa. Urushi-lakkojen lisäksi kintsugissa käytetään vehnä- tai riisijauhoa, tonoko-savea ja loppuvaiheessa märän lakan päälle pudotettavia metallipölyjä. Jos prosessin tekee huolella ja käyttää aitoa kultaa, lopputulos on elintarvikekelpoinen. Urushipuu kuuluu samaan kasviheimoon kuin Pohjois-Amerikassa yleinen myrkkymuratti eli se on työstövaiheessa voimakkaan allergisoivaa. Kintsugia tehtäessä käytetäänkin suojahanskoja ja pitkähihaista paitaa. Tekniikkaa käytetään kolmella eri tavalla. Särkyneen esineen palasia voidaan ensinnäkin liimata toisiinsa. Toisaalta jos esineestä puuttuu pala, tyhjä kohta voidaan täyttää lakalla. Kintsugia hyödyntää myös tekniikka, joka yhdistelee useammasta eri keramiikkatyöstä yhden korjatun työn. Eri töistä otetaan siis palasia vähän kuin tilkkutäkkiä tehdessä. Kintsugi-korjaus liitetään usein nopeaan superliimaa ja kullanväristä askartelumaalia käyttävään tekniikkaan, jolla matkitaan kintsugia. == Katso myös == * Japanilainen keramiikka == Lähteet == == Aiheesta muualla == Luokka:Kiertotalous Luokka:Japanilainen kulttuuri Luokka:Käsityötekniikat Luokka:Keramiikka
Banco Comercial Português

Banco Comercial Português on portugalilainen pankki, joka perustettiin kesäkuussa 1985. Sen päämaja sijaitsee Portossa.Banco Comercial Portugues Forbes, viitattu 12.11.2024 Sen alaisuudessa harjoitetaan yksityistä pankkitoimintaa nimellä Millennium BCP (Portugali), Millennium Banque Privée (Sveitsi) ja Millennium BCP Bank & Trust (Caymansaaret).BCP.LS Reuters 31.7.2024, viitattu 12.11.2024 Vuonna 2024 Banco Comercial Portuguêsin suurin osakkeenomistaja oli kiinalainen Fosun International 20 %:n osuudellaan. Toiseksi suurin osakkeenomistaja oli angolalainen öljy-yhtiö Sonangol 19,5 %:n osuudellaan.Millennium bcp shares jump nearly 5% on optimism about profits, dividends Reuters 31.10.2024, viitattu 12.11.2024 Vuonna 2024 Banco Comercial Português oli Forbes Global 2000 -listalla sijalla 1 178\. Sillä oli tuolloin 15 745 työntekijää. Vuonna 2023 pankin liikevaihto oli 5,58 miljardia euroa ja nettotulos 821,9 miljoonaa euroa, mikä tarkoittaa 14,74 %:n voittomarginaalia. Banco Comercial Português tarjoaa muun muassa finanssipalveluita myös Mosambikissa, Angolassa ja Bank Millenniumin kautta Puolassa.Internacionalização Millennium BCP, viitattu 12.11.2024 == Lähteet == Luokka:Portugalin talous Luokka:Pörssiyhtiöt
Tekoälykiihdytin

Tekoälykiihdytin tai neuroprosessori (NPU, viitaten neuroverkkoihin) on erikoistunut laitteistokiihdytys tai tietokonejärjestelmä, joka pyrkii nopeuttamaan tekoälyn kouluttamista. Useilla yrityksillä on valmiina tai kehitettävänä omia laitteistoratkaisujaan. Tekoälykäyttöön suunnatut NPU- suorittimet eroavat yleiskäyttöisistä suorittimista ja grafiikkaprosessoreista erikoistumisella tekoälytehtävien suorittamiseen. Tämä tarkoittaa neuroverkkokerroksia, joissa on skaalari-, vektori- ja tensorimatematiikkaa. Tekoälykiihdyttimiä käytetään muiden suorittimien rinnalla. Tekoälykiihdyttimen piirteitä ovat suuri rinnakkaisuus, alhaisen tarkkuuden aritmetiikka ja suuren kaistanleveyden muistikäsittely. Eräät tekoälykäyttöön suunnatut suorittimet ovat suunnattu 8- tai 16-bittiseen liukulukulaskentaan (FP8, BF16). Useat pilvipalveluita tarjoavat suuryritykset kehittävät omia suorittimia tekoälykäyttöön. Tavoitteina on laskea kustannuksia, suuremmat voittomarginaalit ja lisätä omaa kontrollia. == Katso myös == * Tensorisuoritin == Lähteet == Luokka:Apusuorittimet
Dera Ghazi Khan

Dera Ghazi Khan (, ) on kaupunki Pakistanin Punjabin provinssissa Derajatin historiallisella alueella. Kaupungin asukasluku oli vuoden 2017 väestönlaskennassa 397 362\. ==Maantiede== Dera Ghazi Khan sijaitsee Pakistanin Punjabin provinssissa Dera Ghazi Khanin piirikunnassa Indusjoen tulvatasangolla. ==Historia== Dera Ghazi Khan sijaitsee Derajatin historiallisella alueella. Nimi dera viittaa telttaan tai leiriin. Dera Ghazi Khan oli yksi Multanista hallinneiden Langah-sulttaanien alaisten baluchipäällikköjen 1500-luvulla perustamista "dera-kaupungeista", kaksi muuta olivat Dera Ismail Khan ja Dera Fath Khan. Dera Ghazi Khanin perusti nimensä mukaisesti Ghazi Khan. Dorrani-valtakunnan kaudella kaupungissa sijaitsi rahapaja. Historiansa aikana kaupunkia on rakennettu jatkuvasti uudelleen Indusjoen eroosion aiheuttamien tuhojen takia. Kaupunki tuhoutui joen tulviessa vuosina 1908–1909. Nykyinen uusikaupunki on perustettu vuonna 1911. ==Väestö== Dera Ghazi Khanin asukasluku oli Pakistanin vuoden 2017 väestönlaskennan mukaan 397 362. Vuonna 1998 vastaava lukema oli 188 149 ja vuonna 1981 102 007. ==Lähteet== Luokka:Punjab (Pakistan) Luokka:Pakistanin kaupungit
Metodismi Yhdysvalloissa

Yhdysvaltalainen metodismi käsittää monet kirkot ja kirkkokunnat, joiden opit ja käytännöt liittyvät liikkeen perustajaan John Wesleyhyn. Yhdysvaltalaisen metodismi suurin kirkkokunta on Yhdistynyt metodistikirkko, johon kuului 2000-luvun alussa noin 7 miljoonaa amerikkalaista. Yhdysvaltain väestöstä metodisteihin kuuluu arviolta noin 4,7 prosenttia väestöstä. == Historia == Metodismin historia kattaa useita protestanttisia kirkkokuntia, jotka syntyivät 1700- ja 1800-luvuilla, mukaan lukien useat afroamerikkalaiseen kristinuskon perinteeseen liittyvät kirkot. Metodismilla oli merkittävä rooli laajan protestanttisen pyhitysliikkeen syntymisessä 1800-luvun puolivälissä ja lopulla. Historiallisesti kaksi merkittävintä tämän perinteen pohjalta syntyneet kirkkokunnat olivat Metodistinen episkopaalinen kirkko sekä Eteläinen metodistinen episkopaalinen kirkko, jotka jakoivat samanlaiset teologiset ja kirkolliset rakenteet. Samalla nämä kaksi kirkko kuvastivat laajoja protestanttien erimielisyyksiä orjuudesta, jota esiintyi ennen sisällissotaa. Yhdessä nämä alueelliset kirkot tekivät metodismista suurimman protestanttisen liikkeen Yhdysvalloissa 1800-luvulla sekä 1900-luvun alkupuolella. == Kannatus == Seurakuntien määrällisesti merkittävimmät osavaltiot metodismin kannalta ovat Pohjois-Carolina, Pennsylvania ja Texas. Suhteellisesti metodismin vahvimmat osavaltiot sijaitsevat maan eteläosan ns. raamattuvyöhykkeellä ja keskilännessä Etelä-Carolinassa, Mississippissä, Alabamassa ja Oklahomassa. Merkittävin metodistinen kirkkokunta on Yhdistynyt metodistikirkko. == Lähteet == Luokka:Kristinusko Yhdysvalloissa Yhdysvallat
Ilkka Malmberg -palkinto

Ilkka Malmberg -palkinto on Helsingin Sanomain Säätiön vuonna 2021 perustama journalistipalkinto, joka on perustettu toimittaja Ilkka Malmbergin (1954–2016) muistoksi. Sillä on tarkoitus kannustaa hyvään ja asioihin perehtyvään kirjoittamiseen journalistisessa työssä ja osoittaa, millaista on parhaimmillaan hyvä journalistinen kirjoittaminen.Ilkka Malmberg -palkinto Suomen Kuvalehden toimittaja Aurora Rämölle, Yle.fi, uutiset 12.11.2024, viitattu 12.11.2024 Palkinto on suuruudeltaan 15 000 euroa.Palkinnot Helsingin Sanomain Säätiö, viitattu 12.11.2024 ==Palkitut== * 2022 Tuomas ManninenHilla Körkkö, Ensimmäisen Ilkka Malmberg -palkinnon saa Ilta-Sanomien toimittaja Tuomas Manninen Helsingin Sanomat 22.9.2022, viitattu 12.11.2024 * 2023 Niclas StoråsJasmin Vahtera, HS Vision toimittaja Niclas Storås palkittiin Helsingin Sanomat 29.11.2023, viitattu 12.11.2024 * 2024 Aurora Rämö == Lähteet == Luokka:Suomalaiset taide- ja kulttuuripalkinnot
Dera Ismail Khan

Dera Ismail Khan (, ) on kaupunki Pakistanin Khyber Pakhtunkhwan provinssissa Derajatin historiallisella alueella. Sen asukasluku oli vuoden 2017 väestönlaskennan mukaan 212 324\. ==Maantiede== Dera Ismail Khan sijaitsee Pakistanin Khyber Pakhtunkhwan provinssissa Dera Ismail Khanin piirikunnassa hieman Indusjoesta länteen. ==Historia== Dera Ismail Khan sijaitsee Derajatin historiallisella alueella. Nimi dera viittaa telttaan tai leiriin. Dera Ghazi Khan oli yksi Multanista hallinneiden Langah-sulttaanien alaisten baluchipäällikköjen 1500-luvulla perustamista "dera-kaupungeista", kaksi muuta olivat Dera Ghazi Khan ja Dera Fath Khan. Ismail Khan oli kaupungin perustaneen päällikön poika. Dera Ismail Khanin vanhakaupunki tuhoutui Indusjoen tulvassa vuonna 1823. Dorrani-valtakunnan hallitsijat perustivat sen uudelleen noin 6 kilometriä alkuperäisestä länteen. Heidän kaudellaan kaupungissa oli rahapaja. ==Väestö== Dera Ismail Khanin asukasluku oli Pakistanin vuoden 2017 väestönlaskennan mukaan 212 324. Vuonna 1998 vastaava lukema oli 90 357 ja vuonna 1981 68 145. ==Lähteet== Luokka:Khyber Pakhtunkhwa Luokka:Pakistanin kaupungit
Luterilaisuus Yhdysvalloissa

Yhdysvaltalainen luterilaisuus on ollut ominainen kirkkokunta ensisijaisesti saksalaisia, pohjoismaalaisia ja muutamille muille mannereurooppalaisia juuria omaaville ryhmille. Luterilaisuus ei ole juurikaan vetänyt puoleensa muita amerikkalaisia. Luterilaisten ryhmittymät jakautuivat 1900-luvun loppuun mennessä kolmeksi suureksi ja useiksi pieniksi ryhmittymiksi. Luterilaisten suurimmassa ryhmässä yhdistyvät monet kielitaustat, se on tunnustuksellisesti suvaitsevampi ja osallistuu ekumeeniseen liikkeeseen. Toiseksi suurimmalla ryhmällä on saksalaiset juuret ja se on vahvasti tunnustuksellinen ja vain jossain määrin yhteistyöhaluinen muiden evankelisten tai konservatiivisten protestanttien kanssa. Kolmanneksi suurin ryhmä pidättäytyy selkeästi omassa toiminnasssaan. Yhdysvaltain väestöstä luterilaisiin kuuluu arviolta noin 3,6 prosenttia väestöstä. Luterilaisuuden vaikutus Yhdysvaltain kristilliseen elämään ei ole ollut suhteessa sen kokoon. Luterilaisuuden kehityksen kannnalta todennäköisenä pidetään, että monet saman kulttuuri- ja kielitaustan omaavat maahanmuuttajat siirtyivät herätysliikkeisiin, baptistisiin ja pietistisiin kirkkokuntiin eikä luterilaisuuteen ole juurikaan liittynyt ei- eurooppalaistaustaisia. == Historia == Luterilaisten toimintaa Yhdysvalloissa ovat luonnehtineet jännitteet identiteetin ja sitoutumisen, etnisen solidaarisuuden ja monikulttuurisen toiminnan, kulttuurisen erillisyyden sekä kansalaisosallistumisen välillä. Jännite juontanee juurensa luterilaisen ajattelun ytimeen, jossa Martti Luther itse korosti kahden regimentin oppia. H. Richard Niebuhr on luonnehtinut luterilaista näkökulmaa "Kristuksen ja kulttuurin paradoksina", joka erottaa sen reformoidusta ja kalvinistisesta perinteestä. Koska molemmat eroavat "Kristus kulttuurin yläpuolella"-periaatteesta, joka oli mahdollinen vain keskiajan Euroopan kristikunnassa, on havaittavissa jännitettä monien varhaispuritaanisten siirtolaisten omaksuman reformoidun näkökulman ja amerikkalaisten luterilaisten ajoittaisen hiljaisuuden ja julkisuudesta vetäytymisen välillä. Luterilaisuuden historiassa tyypillistä on ollut yhteisöjen kamppaileminen teologisen ja etnisen identiteetin kanssa. Monille luterilaisille yhteisöille on ollut yhteistä opin ja tunnustuksellisen liittymisen merkitys, mikä on johtanut monien luterilaisten kamppailuun unionismia vastaan sekä toisaalta ylikirkkokunnallisten yhteyksien harjoittamiseen sekä uusien yhteisöjen muodostamiseen muiden protestanttien kanssa. == Kannatusalueet == Luterilaisuus on tunnetumpaa Yhdysvaltojen keskilännessä, erityisesti saksalaista ja pohjoismaista syntyperää olevien keskuudessa. Seurakuntien määrällisesti merkittävimmät osavaltiot luterilaisuuden kannalta ovat Minnesota ja Wisconsin. Luterilaisuuden suhteellisesti vahvoja kannatusalueita ovat myös Pohjois-Dakota, Etelä-Dakota ja Nebraska. Merkittäviä luterilaisia kirkkokuntia ovat Amerikan evankelisluterilainen kirkko ja Missouri-synodi. == Lähteet == *
Qońıratin piiri

Qońıratin piiri (karakalpakiksi Qońırat rayonı, ) on paikallishallintoalue Uzbekistaniin kuuluvan Karakalpakstanin tasavallan länsiosassa. Sen pinta-ala on 76 000 neliökilometriä ja asukasmäärä 136 000 henkeä (vuonna 2024). Piirin hallinnollinen keskus on Qońıratin kaupunki. Qońıratin piiri rajoittuu idässä Moynaqin, Bozatawin, Qanlıkólin ja Shomanayn piireihin, etelässä Turkmenistanin Daşoguzin maakuntaan sekä lännessä Kazakstanin Mañğıstawin ja pohjoisessa Aqtöben alueisiin. Siitä suurin osa on Ustjurtin laakiota, jolla sijaitsevat Barsakelmesin ja Qarawımbetin suolasuot. Kaakkoisrajalla virtaa Amudarjajoki ja etelässä ovat Asaka-awdanin vajoama sekä Sarygamyşjärven pohjoisosa. Vuonna 1927 perustettuun piiriin kuuluu yksi kaupunki, 5 taajamaa, 13 maaseudun itsehallintoaluetta ja 43 maaseutuasutusta. Kaupunkiväestön osuus on 63 prosenttia (vuonna 2024). Asukkaat ovat etupäässä karakalpakkeja, uzbekkeja ja kazakkeja. Piirin maatalous tuottaa vehnää, riisiä, puuvillaa, vihanneksia, meloneja, lihaa, maitoa ja vuotia. Alueella porataan maakaasua ja kaasukondensaattia. Lisäksi on kemian, puuvilla-, rakennustarvike- ja elintarviketeollisuutta. Qońırat on tärkeä liikennekeskus. ==Lähteet== ==Aiheesta muualla== * Piirin sivusto Luokka:Karakalpakstanin piirit
Chris Stapleton

Chris Stapleton (s. 15. huhtikuuta 1978) on yhdysvaltalainen laulaja- lauluntekijä ja kitaristi. Stapleton syntyi Lexingtonissa ja varttui Staffordsvillessa Kentuckyssa. Hänen isänsä oli kaivosmies, ja äiti oli töissä terveydenhuoltoalalla. Hän opetteli kitaransoiton itsenäisesti ja aloitti biolääketieteen tekniikan opinnot Vanderbiltin yliopistossa Nashvillessa, mutta keskeytti opinnot keskittyäkseen enemmän musiikkiin. Stapleton alkoi tehdä yhteistyötä lauluntekijä Steve Leslien kanssa Nashvillessa ja teki sopimuksen Sea Gayle Music -musiikkikustantamon kanssa. Hän kirjoitti Josh Turnerin hittikappaleen ”Your Man” (2006). Seuraavan vuosikymmenen aikana Stapleton ansaitsi mainetta tuotteliaana ja monipuolisena lauluntekijänä vanhojen (Tim McGraw, Kenny Chesney, George Strait, Darius Rucker) ja uusien (Luke Bryan, Blake Shelton, Dierks Bentley, Thomas Rhett) countrymuusikoiden keskuudessa. Ennen soolouraa hän soitti perustamassaan bluegrassyhtyeessä nimeltä SteelDrivers, jota seurasi southern rock -yhtye Jompson Brothers. Hän julkaisi SteelDriversin kanssa kaksi studioalbumia ja Jompson Brothersin kanssa yhden. Mercury Nashville julkaisi Stapletonin esikoissooloalbumin Traveller toukokuussa 2015. Albumi saavutti kärkipaikan Billboard 200 -listalla ja myi kuusinkertaisesti platinaa Yhdysvalloissa ja kultaa Kanadassa. Traveller oli Billboardin valinta 2010-luvun parhaaksi countryalbumiksi. Kappale ”Tennessee Whiskey”, jonka David Allan Coe alun perin levytti vuonna 1981, saavutti 10 miljoonan myyntirajan vuonna 2021. Hän esitti kappaleen myös duettona Justin Timberlaken kanssa marraskuussa 2015. Stapleton on voittanut kymmenen Grammy-palkintoa. The Guardianin artikkelissa Yhdysvaltain presidentivaalien alla lokakuussa 2024 hän kertoi oikeudestaan pitää politiikka yksityisasiana ja että hän ei ole kiinnostunut kulttuurisodista tai nettikeskusteluista. Stapletonin puoliso on laulaja- lauluntekijä Morgane Stapleton. ==Diskografia (valikoima)== ===Studioalbumit=== * Traveller (2015) * From A Room: Volume 1 (2017) * From A Room: Volume 2 (2017) * Starting Over (2020) * Higher (2023) ===EP:t=== * In Stereo (2015) ===Singlet=== * ”What Are You Listening To” (2013) * ”Traveller” (2015) * ”Nobody to Blame” (2015) * ”Tennessee Whiskey” (promosingle, 2015) * ”Parachute” (2016) * ”Broken Halos” (2017) * ”Millionaire” (2018) * ”You Should Probably Leave” (2021) == Lähteet == Luokka:Yhdysvaltalaiset countrymuusikot Luokka:Yhdysvaltalaiset laulaja-lauluntekijät Luokka:Grammy- palkinnon saajat Luokka:Vuonna 1978 syntyneet Luokka:Elävät henkilöt
Finnhits 9

Finnhits 9 on suomalaista iskelmämusiikkia sisältävän Finnhits- kokoelmalevysarjan yhdeksäs osa vuodelta 1979. Albumi julkaistiin Finnlevyn toimesta vinyylilevynä ja C-kasettina vuonna 1979. CD-levynä albumi julkaistiin ensimmäisen kerran vuonna 2004 samoissa kansissa sarjan kymmenennen osan kanssa. == Kappaleet == === A-puoli === # Marion: # Lea Laven: # Markku Aro: # Mika ja Turkka Mali: # Eino Valtanen: # Francis Goya, kitara: # Maarit: # Anneli Sari, Feija ja Taisto: === B-puoli === # * Kontra: # Pepe Willberg: # Kake Singers: # Merja Rantamäki: # Jamppa Tuominen: # Taiska: # Tapani Kansa: # Mikko Alatalo: Lähde:LP-levyn (FTV 10) tiedot. == Lähteet == Luokka:Vuoden 1979 kokoelma-albumit Luokka:Finnhits-albumit
Brevikin kirkko

Brevikin kirkko () on Porsgrunnin kunnassa Norjassa sijaitseva betoninen pitkäkirkko vuodelta 1963. ==Lähteet== ==Aiheesta muualla== Luokka:Norjan kivikirkot Luokka:Porsgrunn
Eidangerin kirkko

Eidangerin kirkko () on Porsgrunnin kunnassa Norjassa sijaitseva kivinen ja puinen pitkäkirkko, jonka vanhimmat osat ovat peräisin 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Norjan puukirkot Luokka:Porsgrunn
Herøyan kirkko

Herøyan kirkko () on Porsgrunnin kunnassa Norjassa sijaitseva betoninen pitkäkirkko vuodelta 1957. ==Lähteet== ==Aiheesta muualla== Luokka:Norjan kivikirkot Luokka:Porsgrunn
Stridsklevin kirkko

Stridsklevin kirkko () on Porsgrunnin kunnassa Norjassa sijaitseva puinen pitkäkirkko vuodelta 2000. ==Lähteet== ==Aiheesta muualla== Luokka:Norjan puukirkot Luokka:Porsgrunn
Ytterenin kirkko

Ytterenin kirkko () on Ranan kunnassa Norjassa sijaitseva tiilinen pitkäkirkko vuodelta 1977. ==Lähteet== ==Aiheesta muualla== Luokka:Norjan kivikirkot Luokka:Rana (Norja)
Haverdal

Haverdal on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 812 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Kvibille

Kvibille on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 974 asukasta vuonna 2021. Kvibillessä on Arlan omistama juustoa valmistava meijeri, joka on perustettu vuonna 1916. Se työllistää noin sata henkilöä. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Steninge (Halmstad)

Steninge on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 1 186 asukasta vuonna 2021. ==Tunnettuja henkilöitä== * Alf Hambe (1931–2022), muusikko ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Alf Hambe

Alf Hambe (24. tammikuuta 1931 – 6. toukokuuta 2022) oli ruotsalainen laulaja- lauluntekijä, runoilija ja trubaduuri, joka oli kotoisin Steningestä. Hänen uransa alkoi 1960-luvulla. Läpimurto oli Alice Babsin esittämä ”Vis i Molom”. Lisäksi hän teki kappaleita muun muassa Fred Åkerströmille ja Hootenanny Singersille. Hambelta itseltään ilmestyi kolmisenkymmentä levyä ja parikymmentä runo- ja sanoituskokoelmateosta. Hänet palkittiin muun muassa Litteris et Artibus -ansiomitalilla. ==Lähteet== ==Aiheesta muualla== Luokka:Ruotsalaiset laulaja-lauluntekijät Luokka:Ruotsalaiset runoilijat Luokka:Trubaduurit Luokka:Vuonna 1931 syntyneet Luokka:Vuonna 2022 kuolleet
Puyallup

Puyallup on 42 260 asukkaan kaupunki Washingtonin osavaltiossa Yhdysvalloissa. Kaupunki sijaitsee Piercen piirikunnassa. == Historia == Puyallupin alue oli alun perin Puyallup-heimon asuttama. Eurooppalais-amerikkalaiset asettuivat alueelle 1850-luvulla, ja kaupunki perustettiin virallisesti vuonna 1890. Alueen viljava maaperä ja Puyallup-joki tekivät siitä suositun maatalousalueen, erityisesti hedelmien ja marjojen viljelyssä. == Maatalous ja Puyallup Fair == Puyallup tunnetaan erityisesti vuosittaisesta Washington State Fair -tapahtumasta, joka on yksi Yhdysvaltain suurimmista messuista. Alun perin nimellä Puyallup Fair tunnettu tapahtuma houkuttelee vuosittain satojatuhansia kävijöitä ja tarjoaa huvituksia, konsertteja, näyttelyitä ja maatalouteen liittyviä kilpailuja. Kaupunki on säilyttänyt yhteytensä maatalousperinteisiin, ja sen ympärillä on edelleen viljelysmaita. Erityisen tunnettuja ovat alueen marjat, kuten mansikat ja vadelmat. == Maantiede ja ilmasto == Puyallup sijaitsee Kaskadien vuoriston ja Tyynenmeren rannikon välissä. Kaupungin läpi virtaava Puyallup-joki saa alkunsa Mount Rainierilta, joka on selvästi näkyvissä Puyallupista. Alueen ilmasto on lauhkea ja merellinen. == Lähteet == Luokka:Piercen piirikunta (Washington)
Agriómandra

Agriómandra () on pieni Kreikan saari, joka kuuluu Kreetan saariin ja sijaitsee Mirampéllonlahdessa Kreetan pohjoisrannikon edustalla. Saaren pinta- ala on noin 0,006 neliökilometriä ja se on asumaton. Hallinnollisesti Agriómandra kuuluu Ierápetran kuntaan, Lasíthin alueyksikköön ja Kreetan alueeseen. == Lähteet == Luokka:Ierápetra Luokka:Kreetanmeren saaret
Fotiá

Fotiá (, myös Fothiá, Φωθιά) on pieni Kreikan saari, joka kuuluu Kreetan saariin ja sijaitsee Kreetan etelärannikolla Ágios Ioánnisin Agía Fotián kylän edustalla. Saaren pinta-ala on noin 0,004 neliökilometriä ja se on asumaton. Hallinnollisesti Fotiá kuuluu Ierápetran kuntaan, Lasíthin alueyksikköön ja Kreetan alueeseen. == Lähteet == Luokka:Ierápetra Luokka:Libyanmeren saaret
Kárga

Kárga () eli Léna (Λένα) on pieni Kreikan saari, joka kuuluu Kreetan saariin ja sijaitsee Soúdanlahdessa Kreetan pohjoisrannikolla Almyrídan kylän edustalla. Saaren pinta-ala on noin 0,03 neliökilometriä ja se on asumaton. Hallinnollisesti Kárga kuuluu Apokóronaksen kuntaan, Chanián alueyksikköön ja Kreetan alueeseen. == Lähteet == == Aiheesta muualla == Luokka:Apokóronas Luokka:Kreetanmeren saaret
Eldsberga

Eldsberga on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 770 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Gullbranna

Gullbranna on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 667 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Konída

Konída (, myös Kounídia, Κουνίδια, Kouníthia, Κουνίθια) on pieni Kreikan saari, joka kuuluu Kreetan saariin ja sijaitsee Mirampéllonlahdessa Kreetan pohjoisrannikolla Pacheiá Ámmoksen kylän edustalla. Saaren pinta-ala on noin 0,029 neliökilometriä ja se on asumaton. Hallinnollisesti Konída kuuluu Ierápetran kuntaan, Lasíthin alueyksikköön ja Kreetan alueeseen. == Lähteet == Luokka:Ierápetra Luokka:Kreetanmeren saaret
Loutró (saari)

Loutró () eli Fanári (Φανάρι) eli Foínikas (Φοίνικας, ) on pieni Kreikan saari, joka kuuluu Kreetan saariin ja sijaitsee Kreetan etelärannikolla Loutrón kylän edustalla. Saaren pinta-ala on noin 0,008 neliökilometriä ja se on asumaton. Hallinnollisesti Loutró kuuluu Sfakián kuntaan, Chanián alueyksikköön ja Kreetan alueeseen. == Lähteet == Luokka:Libyanmeren saaret Luokka:Sfakiá
Mats Malm

Mats Malm (s. 10. toukokuuta 1964) on ruotsalainen kirjallisuustieteilijä ja kääntäjä, joka on toiminut kirjallisuustieteen professorina Göteborgin yliopistossa vuodesta 2004. Hänet valittiin Ruotsin akatemian jäseneksi vuonna 2018. Malm väitteli tohtoriksi vuonna 1996 aiheenaan goottilainen historiankirjoitus. Hän on myöhemmässä tutkimustyössään perehtynyt siihen, kuinka tekstien tulkinta muuttuu ajan kuluessa. Malm on kääntänyt muun muassa Proosa-Eddan ruotsiksi. ==Teoksia== * Minervas äpple: Om diktsyn, tolkning och bildspråk inom nordisk göticism. I Textens auktoritet (1996, väitöskirja) * Det liderliga språket: Poetisk ambivalens i svensk ”barock” (2004) * Poesins röster: Avlyssningar av äldre litteratur (2011) * The Soul of Poetry Redefined: Vacillations of Mimesis from Aristotle to Romanticism (2012) * Ivar Arosenius, berättaren (2022) ==Lähteet== ==Aiheesta muualla== Luokka:Ruotsalaiset kirjallisuustieteilijät Luokka:Ruotsalaiset kielenkääntäjät Luokka:Ruotsin akatemian jäsenet Luokka:Ruotsalaiset professorit Luokka:Göteborgin yliopiston professorit Luokka:Vuonna 1964 syntyneet Luokka:Elävät henkilöt
Makrouló

Makrouló (, ; myös Makroulí, Μακρουλή) on pieni Kreikan saari, joka kuuluu Kreetan saariin ja sijaitsee Koufonísin saaren pohjoispuolella etelään Kreetan kaakkoiskulmasta. Saaren pinta-ala on noin 0,06 neliökilometriä ja se on asumaton. Hallinnollisesti Makrouló kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. Makroulón koillispuolella sijaitsee Strongylón saari ja eteläpuolella Makroulón ja Koufonísin välissä Mármaroksen saari. == Lähteet == Luokka:Libyanmeren saaret Luokka:Siteía
Mármaros

Mármaros (, myös Mármaro, Μάρμαρο) on pieni Kreikan saari, joka kuuluu Kreetan saariin ja sijaitsee Koufonísin saaren pohjoisrannikon edustalla etelään Kreetan kaakkoiskulmasta. Saaren pinta-ala on noin 0,008 neliökilometriä ja se on asumaton. Hallinnollisesti Mármaros kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. Mármaroksen pohjoispuolella sijaitsevat Makroulón ja Strongylón saaret. Saaren nimen marmaros () tarkoittaa muinaiskreikassa alun perin kiveä tai kalliota, joka kimmeltää valossa. Sanan merkitys laajeni myöhemmin tarkoittamaan erityisesti marmoria, valkoista ja kiiltävää kivilajia. Sana on johdettu kreikan verbistä marmairō (), joka tarkoittaa ”kimmeltää” tai ”säteillä”. == Lähteet == Luokka:Libyanmeren saaret Luokka:Siteía
Paximádi (Gkrántes)

Paximádi () on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,002 neliökilometriä ja se on asumaton. Hallinnollisesti Paximádi kuuluu Siteían kuntaan, Lasíthin alueyksikköön ja Kreetan alueeseen. Paximádi on Gkrántesin saarista pienin ja lähinnä pelkkä kari. Sen lounaispuolella sijaitsee ryhmän suurin saari Prasonísi. == Lähteet == Luokka:Kreetan saaret Luokka:Siteía
Prasonísi (Gkrántes)

Prasonísi () eli Megálo Nisí (Μεγάλο Νησί) eli Grántes (Γράντες) on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,29 neliökilometriä ja se on asumaton. Hallinnollisesti Prasonísi kuuluu Siteían kuntaan, Lasíthin alueyksikköön ja Kreetan alueeseen. Prasonísi on Gkrántesin saarista suurin ja keskimmäinen. Se on muodoltaan pitkä ja kapea, ja sen suurin korkeus on 31 metriä merenpinnasta laskettuna. Prasonísin koillispuolella sijaitsee Paximádin saari ja lounaispuolella Savoúran saari. == Lähteet == Luokka:Kreetan saaret Luokka:Siteía
Savoúra (Gkrántes)

Savoúra () on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,019 neliökilometriä ja se on asumaton. Hallinnollisesti Savoúra kuuluu Siteían kuntaan, Lasíthin alueyksikköön ja Kreetan alueeseen. Savoúra on Gkrántesin saarista toiseksi suurin ja lounaisin. Se on muodoltaan pyöreähkö. Sen koillispuolella sijaitsee suurempi Prasonísin saari. == Lähteet == Luokka:Kreetan saaret Luokka:Siteía
Strongyló (Lasíthi)

Strongyló (, ; myös Strongylí, Στρογγύλη) on pieni Kreikan saari, joka kuuluu Kreetan saariin ja sijaitsee Koufonísin saaren pohjoispuolella etelään Kreetan kaakkoiskulmasta. Saaren pinta-ala on 0,152 neliökilometriä ja se on asumaton. Hallinnollisesti Strongyló kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. Strongylón ja Koufonísin välissä sijaitsevat Makroulón ja Mármaroksen saaret. == Lähteet == Luokka:Libyanmeren saaret Luokka:Siteía
Yhdysvaltain senaatin vaalit Pennsylvaniassa 2024

Yhdysvaltain senaatin vaalit Pennsylvaniassa 2024 pidettiin 5. marraskuuta 2024 samaan aikaan muiden vuoden 2024 vaalien kanssa. Istuva demokraattisenaattori Bob Casey Jr. oli ehdolla neljännelle kaudelleen, mutta hävisi täpärästi häntä vastassa olleelle republikaani Dave McCormickille. == Tausta == Demokraattien ehdokas Bob Casey Jr. valittiin ensimmäisen kerran senaattiin vuonna 2006, jolloin hän päihitti istuvan republikaanisenaattorin Rick Santorumin. Hänet valittiin jatkokausille vuosina 2012 ja 2018. Suurimmassa osassa mielipidemittauksista Caseyllä oli pieni etu McCormickiin nähden. Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi: * Vähintään 18-vuotias vaalipäivään mennessä; * On asunut Pennsylvaniassa ja siinä vaalipiirissä, jossa haluaa rekisteröityä ja äänestää vähintään 30 päivää ennen vaaleja; * On ollut Yhdysvaltojen kansalainen vähintään kuukauden ennen vaaleja; * Ei ole suorittamassa vankeusrangaistusta törkeästä rikoksesta (felony) vaalipäivänä; * Ei ole tuomittu Pennsylvanian vaalilain rikkomisesta viimeisen neljän vuoden aikana. == Ehdokasasettelu == Casey asettui ehdolle neljännelle kaudelleen, ja hän oli ainoa ehdokas demokraattien esivaaleissa. Republikaanien ehdokas Dave McCormick oli myös ainoa puolueensa esivaalien ehdokas. == Tulokset == Ehdokas Ääniä Osuus äänistä (%) Dave McCormick 3 399 295 48,8 Bob Casey Jr. 3 384 180 48,6 John Thomas 89 653 1,3 Leila Hazou 66 388 1,0 Marty Selker 23 621 0,3 Lähde: == Lähteet == Luokka:Pennsylvanian vaalit Luokka:Yhdysvaltain senaatin vaalit Luokka:Yhdysvaltain vaalit 2024
Yhdysvaltain vaalit 2024

Yhdysvaltain vuoden 2024 vaalit järjestettiin tiistaina 5. marraskuuta 2024. Silloin valittiin kongressin edustajainhuoneen kaikki 435 jäsentä, 34 senaattoria senaattiin ja Yhdysvaltain presidentti. Lisäksi pidettiin joukko osavaltio- ja paikallistason vaaleja, esimerkiksi 11 osavaltioon ja kahteen territorioon valittiin kuvernööri. Republikaani Donald Trump valittiin presidentiksi toiselle, ei-perättäiselle kaudelle, päihittäen demokraattien ehdokkaan Kamala Harrisin. Republikaanit saivat enemmistön Yhdysvaltain senaattiin. Republikaanit säilyttivät edustajainhuoneen enemmistönsä. == Liittovaltiotason vaalit == * Presidentinvaalit * Edustajainhuoneen vaalit, valitaan kaikki 435 paikkaa * Senaatinvaalit, valitaan 34 senaattoria == Osavaltiotason vaaleja == * Kuvernöörinvaalit, valitaan kuvernööri 11 osavaltioon ja kahdelle saarialueelle * Parlamenttivaalit useissa osavaltioissa * Oikeusministerin vaalit 10 osavaltiossa * Tuomarinvaaleja useissa osavaltioissa == Paikallisvaaleja == * Pormestarivaalit useissa kaupungeissa * Koululautakunnanvaaleja useissa osavaltioissa * Useita muita vaaleja tai kansanäänestyksiä: esimerkiksi Arizonassa kansanäänestys aborttioikeudesta. == Lähteet == == Aiheesta muualla == == Katso myös == * Yhdysvaltain vaalit 2022 * Yhdysvaltain presidentinvaalit 2024 *
Uch Sharif

Uch Sharif (, ) eli Uch (, ) on kaupunki Pakistanin Punjabin provinssissa. Delhin sulttaanikunnan kaudella se tunnettiin suufilaisena keskuksena ja paikalla on säilynyt useiden suufilaisten pyhimysten hautamuistomerkkejä. Vuoden 2017 väestönlaskennan mukaan kaupungin asukasluku oli 42 684\. ==Maantiede== Uch Sharif sijaitsee Pakistanin Punjabin provinssissa Bahawalpurin piirikunnassa. Bahawalpurin kaupunki sijaitsee noin 56 kilometriä Uch Sharifista itään. ==Historia== Alexander Cunningham yhdisti Uch Sharifin joidenkin antiikin kreikkalaisten historioitsijoiden mainitsemaan Aleksanteri Suuren perustamaan Ussa-Aleksandrian kaupunkiin. Se tunnettiin varmemmin myös vanhana hindulaisena keskuksena nimellä Deogarh. Nimi Uch ilmaantuu muslimilähteissä 1100-luvulta eteenpäin. Ghuridihallitsija Mu'izz al-Din Muhammad valtasi paikan vuonna 1176. Delhin sulttaani Iltutmiš valtasi sen puolestaan vuonna 1227 ja kaupunki tuli tunnetuksi muslimimystikkojen kotipaikkakuntana. 1300-luvulla vaikuttanut Jalal al-Din Surkh Bukhari ja hänen poikansa Jalal al-Din Husayn Makhdum-i Jahaniyan tekivät siitä suufilaisen Suhrawardiyya-veljeskunnan keskuksen, jonne nousi useita eri suufilaisten pyhimysten hautamonumentteja. Kaupungin edelleen säilyneet hautamonumentit ovat Pakistanin aielistassa Unescon maailmanperintöluetteloon. Myöhemmin kaupungista tuli Kadiriyya-veljeskunnan oppineisuuden keskus. Delhin sulttaanikuntaa seurasi Suurmogulien valtakunta, jonka hallitsija Akbar teki Uchista Multanin alaisen suba-alueen. Läheisten jokien muuttuva uoma vähensi lopulta kaupungin merkitystä ja 1800-luvulle tultaessa se oli pienentynyt seitsemän kylän rykelmäksi. Kaupunki on kuitenkin kasvanut jälleen 1900-luvulta alkaen. ==Väestö== Uch Sharifin asukasluku oli Pakistanin vuoden 2017 väestönlaskennan mukaan 42 684\. Vuonna 1998 vastaava lukema oli 20 476. ==Lähteet== Luokka:Punjab (Pakistan) Luokka:Pakistanin kaupungit
Simone Margulies

Simone Margulies (s. 1978) on ruotsalainen toimitusjohtaja.Axfoods koncernledning Axfood, viitattu 13.11.2024 Margulies valmistui diplomi- insinööriksi Kuninkaallisesta teknillisestä korkeakoulusta. Hän toimi Dagab Inköp och Logistik -yhtiön varatoimitusjohtajana ja sitten neljän vuoden ajan Hemköp-kauppaketjun johtajana. Vuonna 2024 Margulies valittiin Axfoodin toimitusjohtajaksi ja puheenjohtajaksi Klas Balkow’n seuraajana.Dayeeta Das, Simone Margulies To Succeed Klas Balkow As Axfood's New CEO And President European Supermarket Magazine 17.4.2024, viitattu 13.11.2024 Arhi Kivilahti, Simon Margulies is an audacious and good choice as Axfood CEO Ada Insights 19.4.2024, viitattu 13.11.2024 Margulies valittiin Axfood-konsernin johtokuntaan vuonna 2020. == Lähteet == Luokka:Ruotsalaiset henkilöt Luokka:Vuonna 1978 syntyneet Luokka:Elävät henkilöt
Mochudi

Mochudi () on kylä Botswanan Kgatlengin alueella ja tämän alueen hallinnollinen keskus. Kylä sijaitsee 37 kilometriä pääkaupunki Gaboronesta koilliseen. Se on seudulle vuonna 1871 asettuneen Bakgatla-heimon keskus. Kaupungissa sijaitsevalta harjanteelta löytyvä Phuthadikobon museo kuuluu paikkakunnan nähtävyyksiin; siellä esitelään Bakgatla-heimon ja Botswanan historiaa. Kylän nimi Mochudi on peräisin tswanan kielestä ja tarkoittaa henkilöä, joka tarjoaa ruokaa ruukusta. Tällä viitataan tswanan kielisen väen perinteiseen vieraanvaraisuuteen vieraita kohtaan. Paikallistalouden perusta pohjautuu kotitarveviljelyyn ja karjatalouteen. Kylä sijaitsee Kalaharin (aavikon) lähistöllä, ja kuivuuskausia esiintyy. Vettä saadaan porakaivoista. Vuoden 2022 väestönlaskennan mukaan Mochudin asukasluku oli 50 321 (2011: 44 815 as.). == Kuvia == A school in Mochudi.jpg|Koulu Mochudissa. Phuthadikobo Museum 20200620.jpg|Phuthadikobon museo. Collection at the Phuthadikabo Museum, Botswana.jpg|Perinteisiä ruukkuja ja astioita Phuthadikobon museossa. == Lähteet == == Aiheesta muualla == Luokka:Botswanan kaupungit
Fuhais

Fuhais on kaupunki Jordanian Balqan kuvernementissa. Vuonna 2023 kaupungissa oli 22 821 asukasta ja paikalliset ovat pääosin kristittyjä. ==Maantiede== Fuhais sijaitsee Jordanian Balqan kuvernementissa noin 12 kilometriä maan pääkaupunki Ammanista länteen. Paikalla ja lähiseudulla on useita lähteitä. ==Historia== Fuhaisin perustivat kristityt siirtolaiset al-Saltista 1800-luvun loppupuoliskolla. Alkujaan paikallsiet saivat elantonsa etenkin maanviljelyksestä. Vuonna 1953 Fuhaisiin avattiin sementtitehdas, josta tuli kaupungin suurin työnantaja ja jonka ympärille noin puolentoista kilometrin päähän vanhasta keskustasta Fuhaisin tihein asutus on keskittynyt. Alkujaan al-Saltin satelliittikaupunkina alkunsa saanut Fuhais on alkanut myös kasvaa yhteen laajenevan Ammanin pääkaupunkiseudun kanssa. ==Väestö== Jordanian tilastokeskuksen mukaan Fuhaisin asukasluku oli vuonna 2023 arviolta 22 821. Suurin osa paikallisista on kristittyjä. Kristityistä noin 2/3 on ortodokseja ja 1/3 katolilaisia. Monet fuhaisilaiset ovat muuttaneet Yhdysvaltoihin tai Eurooppaan. Ulkomailla asuvat paikalliset lähettävät rahaa kotimaahan ja monet omistavat paikalla vapaa-ajan asuntoja. ==Lähteet== Luokka:Jordanian kaupungit